Jul 21,2016
టెలికాం సంస్థలకు జియో మరో షాక్‌!
న్యూఢిల్లీ: మార్కెట్లోకి అడుగు పెట్టకముందే సంచలనంగా నిలుస్తూ వస్తోన్న రిలయన్స్‌ జియో టెలికాం సంస్థ తాజాగా తోటి టెలికాం ఆపరేటర్లు మరో షాక్‌ ఇచ్చింది. జియో టెలికాం సేవలను వాణిజ్య పరంగా అందుబాటులోకి తెచ్చే నాటికి స్మార్ట్‌ఫోన్‌ తయారీదారులందరితో భాగస్వామ్యాన్ని ఏర్పరుకోవాలని రిలయన్స్‌ సంస్థ నిర్ణయించినట్లు సమాచారం. ఈ దిశగా సంస్థ ఇప్పటికే తన ప్రయత్నాలను మొదలు పెట్టింది. మొబైల్‌ ఫోన్ల తయారీ కంపెనీల భాగస్వామ్యంతో కుదుర్చుకోవడం ద్వారా సంబంధిత వినియోగదారులందరికీ మూడు నెలల పాటు ఉచిత డేటా, వాయిస్‌ సర్వీసులను అందించాలని జియో నిర్ణయించినట్లుగా సమాచారం. ఈ నిర్ణయం వల్ల జియో విక్రయాలు పెరగడంతో పాటు.. ఆయా సంస్థల ఫోన్ల విక్రయాలు కూడా పెరుగుతయాన్న యోచనలో కంపెనీ ఉన్నట్లుగా సమాచారం. ఇప్పటికే ఈ దిశగా ముందడుగు వేసిన సంస్థ స్మార్ట్‌ఫోన్ల తయారీ రారాజుగా ఉన్న శాంసంగ్‌తో భాగస్వామ్యాన్ని కుదుర్చుకుంది.
మీ స్నేహితులకు రికమెండ్ చెయ్యండి